واشنگٹن( آن لائن )چین و اٹلی آن پد داسہ امریکہ کورونا وائرس آن زیات مسٹمیکو بھلا ملک جوڑ مسنے۔ مچ آ دنیا ٹی کورونا وائرس نا زہمی آ بندغ آتا کچ 3 لکھ آن زیات مسنے۔ بیرہ امریکہ ٹی تدوک آ دے اسکان 13 ہزار 931 پوسکن ئپ کیس بننگ آن اوڑے کل 38 ہزار 138 زہمی مسوسر۔ امریکہ ٹی وائرس آن زہمی 708 نا حالیت بھاز خراب ءِ۔ او دَم نا دا ہلوک آ ناجوڑی آن 396 بندغ مالو آن تپاخت کرینو ہرافتیٹی 94 پوسکن ءُ کہنگ اوار ءُ۔ جہانی کہول آ کورونا وائرس آن تدوک آ دے انا سہب اسکان 3 لکھ 19 ہزار بندغ زہمی مسوسر۔ وخت اس کہ او وخت اسکان 13 ہزار 699 بندغ تپاخت کرینو۔ اگہ دامریکہ نا ہیت ءِ کننگے تو جتا جتا امریکی ٹیلی ویژن چینل تیا طبی ماہرک پارینو کہ زہمی آ بندغ آتا کچ زیات مننگ کیک۔ انتئے کہ کورونا وائرس نا کم نشانی والا بندغ آک تینا ناجوڑی نا بارواٹ رپورٹ کننگ اٹی افس۔
